
REPUBLIKA HRVATSKA 				       
TRGOVAČKI SUD U PAZINU 						
52000 PAZIN, Dršćevka 1 					
	  
                                                                                			       St-21/2026-29


Z A P I S N I K
Od 17. srpnja 2026.
Sastavljen kod Trgovačkog suda u Pazinu,
ročište radi utvrđivanja pretpostavki za otvaranje stečajnog postupka nad dužnikom
T.Z. MONTAŽA 1 j.d.o.o., Pula, Lussijeva ulica 5, OIB: 31776362801

  
OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka


Početak u 12:30 sati. Ročište je javno.
Utvrđuje se da su pristupili:
- privremeni stečajni upravitelj Ivan Vlaić, na daljinu
- Za predlagatelja: zastupnica po zakonu Milena Paskaš Medica, zamjenica ŽDO u 
  Puli, na daljinu
- Za dužnika: nitko

Iz pisanog izvješća privremenog stečajnog upravitelja od 16. lipnja 2026. u bitnome proizlazi da

Po zaprimljenom rješenju nadležnog Suda, privremeni stečajni upravitelj je pokušao stupiti u kontakt s zakonskom zastupnikom gospodinom g. Zlatkom Tustonjom. Međutim, zakonski zastupnik je bio nedostupan. Nije se javljao na službeni telefonski broj, službenu e-mail adresu, te mobilni telefon. Kako dužnik nema angažiran knjigovodstveni servis, već mu fizička osoba, radnica dužnika, vodi knjige, upravitelj nije uspijevao doći u kontakt s zakonski zastupnikom. Tek s kontaktiranjem stečajnog upravitelja Slavena Gavrića, te nakon što je našao broj bivše radnice dužnika T.Z. Montaže j.d.o.o., upravitelj je uspio stupiti u kontakt s zakonski zastupnikom Zlatkom Tustonjom. U telefonskom razgovoru g. Tustonja je naveo da društvo nema zaposlenika, tj. da su isiti odjavljeni prije mjesec dana, da je knjige vodila radnica društva, da društvo od imovine posjeduje osobni automobil Opel Insigniju, te da postoji potraživanje prema inozemnom dužniku koji je završio u stečaju u matičnoj zemlji, Njemačka, te da je tražbina prijavljena, ali da ne zna koji su izgledi u namirenju u navedenom stečajnom postupku. Navodi da ne postoji mogućnost da dužnik podmiri nepodmirene obveze i da na taj način izađe iz blokade. Također je naveo da će dostaviti svu potrebnu dokumentaciju kako bi upravitelj mogao dostaviti izvješće sudu, međutim do današnjeg dana samo je dostavljena prometna dozvola vozila u vlasništvu stečajnog dužnika.
Pregledom e-komunikacije upravitelj je utvrdio da, izuzev stečajnog spisa, postoje četiri aktivna sudska spisa koji se vode protiv stečajnog dužnika, a u istima dužnik je ovršenik, dok je ovrhovoditelj Pula parking d.o.o..
Prema podacima s FINE, vidljivo je da je dužnik uredno dostavljao godišnja financijska izvješća. Dužnik u trenutnu sastavljanja izvješća nema zaposlenika.
Uvidom u sustav e-porezna, utvrđeno je da dužnik ima dugovanja prema državnom proračunu, točnije 48.428,59 EUR.

Sud je službenim putem ishodio podatke od raznih državnih tijela o podatcima o imovini stečajnog dužnika. Utvrđeno je kako stečajni dužnik nije vlasnik nekretnina, zrakoplova, brodova, jahti, brodica, dionica.
Ministarstvo Unutarnjih poslova dostavilo je sudu podatak da je stečajni dužnik vlasnik vozila,osobnog automobila OPEL INSIGNIA 2.0 DTH, godina proizvodnje 2010., broj šasije W0LGM8EM2B10322750, registarskih oznaka PU5835D. Privremeni upravitelj je od dužnika zatražio relevantnu dokumentaciju u vezi navedenog vozila, te je utvrđeno da je stečajni dužnik stvarni vlasnik navedenih vozila. Vozilo ima oko 370.000 prijeđenih kilometara
Uvidom u Internet preglednik Njuškalo, s obzirom na godište i kilometražu vozila, moguža vriejdnost vozila bi iznosila oko 2.500,00 EUR.
Na temelju Rješenja Ministarstva financija, Porezne uprave Pazin, KLASA: UP/I-415-02/26-01/1649, URBROJ: 513-07-18-26-3 od 21. svibnja 2026. na iznos od 61.262,78 EUR, uknjiženo je pravo zaloga na pokretnine dužnika.
Ovdje valja napomenuti da bi isto založno pravo otvaranjem stečaja bilo predmet brisanja, i pokretnina dužnika bi faktički bila bez tereta. Naime FINA je zahtjev za provedbu stečajnog postupka sudu podnijela dana 19.01.2026.., Klasa: 110-07/26-01/04, Ur.broj: 04-06-26-239, dok je REPUBLIKA HRVATSKA, Porezna uprava, ishodila Rješenje o ovrsi dana 21. svibnja 2026 . Nadalje, stečajni zakon. Članak 168 propisuje sljedeće : „Ako stečajni vjerovnik tijekom posljednjih 60 dana prije podnošenja prijedloga za otvaranje predstečajnoga postupka, odnosno ako nije podnesen prijedlog za otvaranje predstečajnoga postupka tijekom posljednjih 60 dana prije podnošenja prijedloga za otvaranje stečajnoga postupka odnosno zahtjeva za provedbu skraćenoga stečajnog postupka ili nakon toga sudskom ili izvansudskom ovrhom ili prisilnim sudskim osiguranjem stekne koje razlučno ili slično pravo na imovini koja ulazi u stečajnu masu, to pravo otvaranjem stečajnoga postupka prestaje, odnosno postupak u tijeku se obustavlja. Predmetna prava brisat će se iz javnih knjiga, upisnika i očevidnika u kojima se vode na temelju rješenja suda.“

U konkretnom slučaju upravo se dogodila ta situacija, te je založni vjerovnik svoje pravo ostvario prisilnim putem, ali u u roku od 60 dana prije podnošenja zahtjeva za provedbu stečajnog postupka, te bi isto pravo valjalo brisati.
Od ostale imovine u bilanci je vidljiva stavka potraživanja u ukupnom iznosu od 114.564,31 EUR. Stvarnu mogućnost naplate potraživanja u ovom trenutku nije moguće predvidjeti. Kako navodi zakonski zastupnik, stečajni dužnik nije u posjednu sredstava osiguranja za navedena potraživanja.
Također, u javno objavljenoj bilanci na kontu kratkotrajne financijske imovine vidljiv je iznos od 63.558,23 EUR. Trenutno nije moguće utvrditi naplativost konkretne stavke u bilanci.

Uvidom u dostupnu dokumentaciju vidljivo je da stečajni dužnik ima dugovanja u iznosu od 103.139,13 EUR. Isto se odnosi na kratkoročne obveze.
Pristupom na stranice e-Porezne, na poreznoj knjigovodstvenoj kartici vidljivo je da stečajni dužnik ima obveze prema državnom proračunu, a koje iznose 48.428,59 EUR.. Porezno knjigovodstvena kartica se dostavlja u privitku ovog izvješća.
Uvidom u poslovne stranice za provjeru bonitete, vidljivo je da i na dan 15.6.2026 dužniku blokiran poslovni račun.
Slijedom navedenog, uvažavajući podatak FINA-e dužnik je nesposoban za plaćanje.

Ukupno predvidivi troškovi prethodnog i stečajnog postupka bi iznosili 1.978,03 EUR.

Prema dostupnoj dokumentaciji privremeni stečajni upravitelj je utvrdio da je imovina dužnika, s velikom vjerojatnošću, dostatna za pokriće troškova stečajnog postupka.
Privremeni stečajni upravitelj predlaže sudu donošenje Rješenja o otvaranju redovnog stečajnog postupka.

Privremeni stečajni upravitelj izjavljuje da je nakon sastavljanja izvješća uspio stupiti u kontakt sa zakonskim zastupnikom dužnika te pribavio bruto bilancu za 2025., smatra da bi neka potraživanja mogla biti naplativa ali je potrebno pribaviti i izvršiti uvid u detaljniju dokumentaciju. Ustraje kod navoda o postojanju stečajnog razloga i izvjesnoj dostatnosti imovine za namirenje troškova postupka.

Predlagatelj Republika Hrvatska izjavljuje da ustraje kod prijedloga za otvaranje stečajnog postupka nad dužnikom.

	Sutkinja donosi
r j e š e nj e


Odluka će biti donesena u pisanom obliku.

	S obzirom da se ročište održava na daljinu, prisutni potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči.


       Dovršeno u 12:40 sati.



  				             Sutkinja:		            Privremeni stečajni
       	        upravitelj:      



	  		       Zapisničarka: 		         Vjerovnici:                



									       
